kung hindi tayo makatapos ng isang ayos na larawan, na makinis ang lahat ng kaniyang anyo, sa batong magaspang na ating tatapyasin, ay ang mga susunod na ang siyang magsisiganap. at pinigilan sa bisig si basilio, na nakikingig nang hindi nawawatasan ang kaniyang sinasabi, at dinala siya sa gawaan na pinagtataguan ng kaniyang mga yaring ukol sa kimika. sa ibabaw ng isang mesa ay may isang kahang maitim na chagrin na nahahawig sa mga pinagsisidlan ng mga kasangkapang pilak na inihahandog sa kapwa ng mga mayayaman at mga hari. binuksan ni simoun at inilantad, sa ibabaw ng rasong pula, ang isang lampara na katangitangi ang ayos. ang sisidlan ay anyong isang granada, kasinglaki ng ulo ng tao, may kaunting bitak, na kinakakikitaan ng mga butil sa loob, na ginayahan ng malalaking cornalina . ang balat ay gintong nangitim at kuhang kuha sampu ang mga kilabot ng bungang kahoy.